**FARSKÉ OZNAMY – filiálky NEMČICE ⦁ Farnosti Topoľčany**

**14. nedeľa v Cezročnom období**

(3.7.2022 – 10.7.2022)

▪ **Sv. omše počas týždňa v Nemčiciach a ich úmysly**:

*Utorok*: 09.00 h. + Števčík Jozef, Alžbeta a syn Jozef

*Piatok*: 18.30 h. + Anna a Gustáv Kmeťoví a Katarína Melušová

*Nedeľa*: 09.00 h. + Anna a František Justoví a ich rodičia a súrodenci

▪  **Liturgický kalendár týždňa:**

*Pondelok*: Sv. Alžbety Portugalskej

*Utorok*:   Sv. Cyrila a Metoda, slávnosť našich vierozvestov

*Streda*:   Sv. Márie Goretti, panny a mučenice

*Štvrtok*:   Sv. Antona Máriu Zaccariu, kňaza

*Sobota*:   Preblahoslavenej Panny Márie v sobotu

*Nedeľa*:   15. nedeľa v Cezročnom období

▪ Zajtra v pondelok 4. júla máme určenú celodennú poklonu farnosti pred Sviatosťou Oltárnou. Sviatosť Oltárna bude vyložená vo farskom kostole v Topoľčanoch po sv. omši, ktorá je ráno o 8.00 hod. O 15.00 hod. sa bude modliť Korunka Božieho milosrdenstva. A podvečer o 16.30 hod. sa bude modliť hnutie *Modlitby za kňazov*. A od 17.30 hod. sa budú predmodlievať modlitbu posvätného ruženca farníci z Nemčíc. O 18.15 hod. bude p. dekan viesť záverečnú pobožnosť spojenú s eucharistickým požehnaním a slúžiť sv. omšu o 18.30 hod.

▪ V utorok 5. júla je štátny sviatok slávnosť našich vierozvestov sv. Cyrila a Metoda. Sv. omše v našej farnosti v daný deň budú nasledovne:

Farský kostol v Topoľčanoch: 6.30; 8.00; 10.30; 18.30 hod.

Filiálny kostol v Nemčiciach: 9.00 hod.

▪ *Púte*: V utorok 5.7. sa koná Cyrilo-metodská národná púť v Nitre, ktorá vyvrcholí slávnostnou sv. omšou o 10.00 hod. na Svätoplukovom námestí pri divadle. A v nedeľu 10.7. sa koná Cyrilo-metodská púť na Mechovičke s omšou o 10.30 hod.

▪ Ako býva zvykom, počas júla a augusta sv. omše v Nemčiciach budú bývať len v piatky a nedele, na veľké slávnosti (5.7. a 15.8.) a poprípade pohrebné omše.

▪ Dovoľujeme si informovať, že hody v Topoľčanoch sa uskutočnia v dňoch 13.-15. augusta 2022. A mariánska púť v Topoľčanoch bude v dňoch 1.-4. septembra 2022.

▪ Informujeme, že birmovanci, ktorí si objednali CD FOTO zo slávnosti birmovania (18.6.2022) si ho môžu od 8. júla vyzdvihnúť v pracovnej dobe vo Fotoslužbe, ktorá sa nachádza z bočnej strany Domu kultúry v Topoľčanoch. Treba pri preberaní uviesť meno birmovanca.

▪ V uplynulom týždni na naše oba kostoly a na kvety boli obetované sumy: 2x50,- a 100,- € a cez farský účet 10,- €. Dobročinné diela Svätého otca pápeža Františka sme spoločne ako farnosť podporili sumou 1.085,- €. Všetkým dobrodincom vyslovujeme úprimne poďakovanie a srdečné Pán Boh zaplať a odmeň.